29/06/2012 | Administración LocalMunicipal
Mugardos
Bases do concurso para a provisión do posto de traballo de conserxe-operario de escolas municipais. (Convocatoria específica 3/2010)

Pola Xunta de Goberno Local, en sesión realizada o día 21.06.2012, prestouse aprobación ás bases que rexerán a convocatoria específica 3/2010, correspondente á oferta de emprego público de 2010, cuio texto se transcribe de seguido: A presente convocatoria específica 3/2010 constitúe o desenrolo da Oferta de emprego público de este Concello para o ano 2010 (B. O. P. núm.6 de 11.01.2011), modificada por acordo da Xunta de Goberno Local de data 04.04.2012 (B. O. P. núm.72 de 17.04.2012) e réxese polas seguintes bases específicas: É obxecto das presentes bases a regulación do concurso entre persoal deste Concello para prover o posto de traballo laboral de conserxe-operario de escolas municipais, cuxa descrición se relaciona no anexo I destas bases, ao abeiro do artigo 101 da Lei 7/1985, reguladora das bases do réxime local, artigo 19 e 83 da Lei 7/2007, do Estatuto Básico do Empregado Público e artigo 4.2 b) do estatuto dos traballadores aprobado polo Real Decreto Lexislativo 1/1995, do 24 de marzo. Poderán participar no presente concurso os conserxes, limpadores/as, peóns e oficiais de 2ª e de 1ª de servizos, fixos do Concello de Mugardos, que estean ocupando ou houbesen ocupado tales postos polo menos durante dous anos como laborais fixos, agás os suspensos en firme mentres dure a suspensión. As solicitudes para tomar parte no presente concurso, dirixidas ao señor alcalde-presidente do Concello de Mugardos e axustadas ao anexo II da presente convocatoria, presentaranse no prazo de 15 días hábiles a partir do seguinte ao da publicación do anuncio desta convocatoria no Boletín Oficial da Provincia, no Rexistro Xeral deste Concello ou nas oficinas ás que se refire o artigo 38 da Lei 30/1992, de réxime xurídico das administracións públicas e do procedemento administrativo común. Deberá achegarse a documentación acreditativa dos méritos que alegue o/a concursante. Só se valorarán os méritos alegados debidamente acreditados e con referencia á data do peche do prazo de presentación de solicitudes, segundo o seguinte baremo: 1.–Traballo desenvolvido. Estimaranse ata un máximo de 15,00 puntos os traballos desempeñados en calquera administración pública e/ou empresa privada a razón de: - Por ano completo traballado na categoría de conserxe: 1 punto - Por ano completo traballado na categoría de oficial de 1ª e/ou 2ª: 0,80 puntos - Por ano completo traballado na categoría de peón e/ou limpador/a: 0,60 puntos. - Por ano completo traballado en outras categorías similares ao posto ofrecido: 0,25 puntos 2- Valoración de nivel de complemento de destino consolidado: - Por ter consolidado un nivel de complemento de destino superior ao nivel do posto que se solicita: 6 puntos. - Por ter consolidado un nivel de complemento de destino igual ao do posto que se solicita: 3 puntos. - Por ter consolidado un nivel de complemento de destino inferior ao do posto que se solicita: 1 punto.3.- Permiso de condución: Por posuír permiso de condución da categoría A: 0,50 puntos. Por posuír permiso de condución da categoría B: 1,50 puntos.4.–Cursos. Só se estimarán os cursos de formación e perfeccionamento convocados polas entidades públicas, sobre materias directamente relacionadas coas funcións do posto convocado, nos que se expedise diploma ou certificación de asistencia e/ou, se é o caso, de aproveitamento ou impartición, ata un máximo de 3 puntos, segundo o seguinte baremo: – De máis de 100 horas: 0,75 puntos. – De 71 a 100 horas: 0,50 puntos. – De 41 a 70 horas: 0,35 puntos. – De 15 a 40 horas: 0,20 puntos. – De menos de 15 horas: 0,10 puntos. No suposto de que na acreditación dos cursos non figure o número de horas, aplicaráselle a puntuación mínima.5.- Idioma Galego: - CELGA 3 ou iniciación: 0,75 puntos. - CELGA 4 ou perfeccionamento, ou superior: 1,50 puntos. Neste apartado soamente se terá en conta o de nivel superior.6.–Antigüidade. Estimarase a razón de 0,50 puntos por ano completo de servizo, ata un máximo de 7,50 puntos. Para estes efectos tamén se computarán os servizos prestados con anterioridade á adquisición da condición de persoal laboral fixo. Non se computarán para efectos de antigüidade os servizos prestados simultaneamente con outros igualmente alegados.1.–A xustificación das circunstancias persoais e administrativas do concursante, así como a súa situación e antigüidade, han de se efectuar mediante certificacións axustadas ao modelo que figura no anexo III, que deberán ser expedidas pola autoridade competente da Administración do Estado, comunidade autónoma ou corporación local correspondente. L 2.–Os laborais procedentes da situación de excedencia voluntaria en calquera das súas modalidades ou excedencia forzosa, xuntarán á súa solicitude declaración de non ter sido separados do servizo en calquera das administracións públicas, nin estar inhabilitados para cargo público.3.–Tamén deberán acreditarse documentalmente, mediante certificado expedido para ese efecto, os méritos que os interesados aleguen como determinantes da súa idoneidade.4.–Os interesados deberán achegar coa solicitude fotocopia do documento nacional de identidade.1.–A estimación dos méritos para adxudicar o posto de traballo vacante efectuaraa unha comisión composta polos seguintes membros: - Un funcionario/a ou persoal laboral de calquera administración pública. - O encargado do persoal laboral de servizos do Concello de Mugardos. - Un conserxe ou notificador do Concello de Mugardos. - Un funcionario/a ou persoal laboral de calquera administración pública. - O secretario da corporación ou funcionario/a en quen delegue. A designación nominal dos membros da Comisión de Valoración incluirá a dos respectivos suplentes e publicarase no Boletín Oficial da Provincia e no taboleiro de edictos do Concello. Os membros da comisión deberán pertencer a grupos de titulación igual ou superior ao esixido para a provisión do posto que se convoca e terán dereito a percibir as indemnizacións correspondentes por participación en órganos de selección do persoal, estabelecidas no Real decreto 462/2002 e demais lexislación complementaria. A comisión poderá solicitar da autoridade convocante a designación de expertos que, en calidade de asesores, actuarán con voz pero sen voto. A comisión elevaralle á autoridade competente a correspondente proposta para adxudicar o posto e posterior contratación, consonte coas avaliacións, sen prexuízo do que se estabelece nos apartados seguintes: a) A orde principal para adxudicar os postos determinarase pola puntuación obtida, conforme co baremo estabelecido na base cuarta, “méritos”. b) No caso de empate nas puntuacións, acudirase para dirimilo ás outorgadas nos méritos alegados, consonte co baremo estabelecido na base cuarta, 1, 2, 3, 4, 5 e 6 e pola orde expresada. De persistir o empate, atenderase ao maior tempo de servizos efectivos prestados en calquera das administracións públicas, e se é o mesmo, á maior idade. O prazo para resolver o concurso será de dous meses desde o día seguinte ao da finalización do prazo de presentación de instancias. O destino adxudicado será irrenunciábel. A Comisión de Valoración queda autorizada para resolver todas as dúbidas que se presenten e adoptar os acordos necesarios para a boa orde do procedemento en todo no non previsto nestas bases. Contra a presente convocatoria e as súas bases poderase interpoñer recurso potestativo de reposición, nos termos e prazos sinalados na Lei 30/1992, de réxime xurídico das administracións públicas e do procedemento administrativo común, ou directamente recurso contencioso-administrativo nos termos e prazos sinalados na Lei 29/1998, reguladora da xurisdición contencioso-administrativa. Categoría: Conserxe Denominación do posto: Conserxe-operario de escolas municipais. Réxime: Laboral. Grupo: Equivalente a outras agrupacións profesionais. Complemento de destino (nivel 14): 4.880,16 euros. Complemento específico: 5.288,92 euros. CONCELLO DE MUGARDOS SOLICITUDE DE PARTICIPACIÓN EN CONCURSO ESPECÍFICO POSTO SOLICITADO: Conserxe-operario de escolas municipais. Declaro baixo a miña responsabilidade que coñezo expresamente os requisitos esixidos na convocatoria para desempeñar o posto de traballo que solicito e que os datos e circunstancias que fago constar no presente anexo son certos. Mugardos,. de. de 2012. (sinatura) De acordo co establecido pola Lei Orgánica 15/1999 de 13 de decembro, de Protección de Datos de Carácter persoal, consinto que estos datos sexan incluídos nun ficheiro do que é titular o Concello de Mugardos e poidan ser empregados coa finalidade de prestarme o servizo solicitado nesta instancia e declaro estar informado sobre os dereitos de acceso, rectificación, cancelación e oposición que poderei exercitar no domicilio social do Concello de Mugardos na Avda. de Galicia 45, 15620 Mugardos (A Coruña). Consinto ademáis que os meus datos sexan comunicados a aqueles organismos e/ou empresas que resulte necesario para tramitar o servizo solicitado. Don/a. Cargo secretario xeral do Concello de. CERTIFICO: que segundo os antecedentes que constan neste centro, don/a. ten acreditados os seguintes extremos:. Postos desempeñados (excluído o destino actual): Cursos realizados e que garden relación co posto solicitado na convocatoria: Antigüidade: (1) Achegar informe de vida laboral expedida pola TGSS acompañada dos contratos ou nóminas respectivas. Certificación que expido por pedimento do interesado e para que faga os seus efectos no concurso convocado polo Concello de Mugardos no BOP de data. de. de.” Mugardos, 22 de xuño de 2012. O ALCALDE, ASDO) XOSÉ FERNÁNDEZ BARCIA